b'\n_START_ARTICLE_\nVillum Fonden\n_START_SECTION_\nForskningsaktiviteter\n_START_PARAGRAPH_\nVillum Fonden st\xc3\xb8tter st\xc3\xb8rre forskningsaktiviteter, specielt inden for omr\xc3\xa5derne teknisk videnskab, naturvidenskab, jordbrugs- og veterin\xc3\xa6rvidenskab, milj\xc3\xb8et og erhvervsforskning. St\xc3\xb8tten gives b\xc3\xa5de til l\xc3\xb8nmidler, drift og anskaffelse af apparatur til forskningsform\xc3\xa5l, specielt hvis der er tale om frontforskning.\n_START_SECTION_\nG\xc3\xa6steforskerprogram\n_START_PARAGRAPH_\nVillum Fondens g\xc3\xa6steforskerprogram giver danske universiteter mulighed for at tiltr\xc3\xa6kke f\xc3\xb8rende udenlandske forskere fra internationale universiteter. M\xc3\xa5let er at styrke forskning og uddannelse ved hj\xc3\xa6lp af international viden og erfaringer. Siden 2001, har Villum Fonden desuden finansieret et \xe2\x80\x9cpostdoc-program\xe2\x80\x9d for det naturvidenskabelige og tekniske omr\xc3\xa5de til. Postdoc-programmet tildeler stipendier til yngre forskere efter ph.d.-niveau og programmet administreres af universiteterne.\n_START_SECTION_\nForskningscentre uden mure\n_START_PARAGRAPH_\nVillum Fonden st\xc3\xb8tter ogs\xc3\xa5 forskningscentre uden mure, de s\xc3\xa5kaldte \xe2\x80\x9cCentres of Excellence\xe2\x80\x9d med st\xc3\xb8rre bevillinger. Udpegningen af "Centres of Excellence" sker p\xc3\xa5 fondens eget initiativ, og centrene kan s\xc3\xa5ledes ikke selv s\xc3\xb8ge.\n_START_SECTION_\n\xc3\x85rslegater\n_START_PARAGRAPH_\nVillum  Fonden uddeler hvert \xc3\xa5r Villum Kann Rasmussens \xc3\x85rslegat til Teknisk og Naturvidenskabelig Forskning til en dansk forsker, som har opn\xc3\xa5et international anerkendelse for fremtr\xc3\xa6dende forskning inden for de tekniske og naturfaglige omr\xc3\xa5der. \xc3\x85rslegatet er den st\xc3\xb8rste danske forskerpris._NEWLINE_I 2008 blev \xc3\xa5rslegatet tildelt til Professor Anja Boisen, Institut for Mikro- og Nanoteknologi, Danmarks Tekniske Universitet. Hun modtog \xc3\xa5rslegatet for hendes markante og innovative forskningsindsats inden for det nanoteknologiske forskningsomr\xc3\xa5de._NEWLINE_I 2009 blev \xc3\xa5rslegatet tildelt til to professorer for at fejre Villum Kann Rasmussens 100 \xc3\xa5rs f\xc3\xb8dselsdag. _NEWLINE_Professor Eva Bj\xc3\xb8rn Vedel Jensen, Institut for Matematiske Fag, Aarhus Universitet, fik \xc3\xa5rslegatet for hendes banebrydende forskning inden for udvikling af avancerede matematiske og statistiske metoder til at f\xc3\xa5 et pr\xc3\xa6cist tredimensionelt billede af et objekt, for eksempel i hjernen, ud fra et- eller todimensionale observationer._NEWLINE_Professor Jan Oskar Jeppesen, Institut for Fysik og Kemi, Syddansk Universitet, fik \xc3\xa5rslegatet for hans innovative og originale forskning inden for organisk kemi, hvor han fremstiller store og komplekse organiske molekyler med helt specielle funktionelle egenskaber.'